Panservognen Eitan AFV.
**Angrepet på Zikim**, eller **slaget om Zikim** (hebraisk: קרב זיקים; arabisk: معركة زيكيم), startet den 7. oktober 2023, da Hamas gikk til overraskelsesangrep inn i Sør-Israel. Kampene utspilte seg i Zikim, et område med en kibbutz og en israelsk militærbase, Bahad 4.

Kampene 7. oktober
------------------

Om morgenen den 7. oktober sendte Hamas båter fra Gaza med kurs mot strendene ved Zikim. To gummibåter og to andre båter ble ødelagt underveis av 916. patruljeskvadron fra Ashdod marinebase, men resten nådde strendene. Gazabarrieren var også omtrent samtidig gjennomtrengt 1,5 km sør for Bahad 4, og Hamassoldater trengte seg gjennom.

Hamassoldater stormet Bahad 4, en base for rekrutter til Israels forsvar. De fleste soldatene der hadde vært i IDF i kun fire uker. Veteranene på basen tok opp kampen mens rekruttene ble holdt tilbake under den mange timer lange intense striden. Kl 7.00 meldte IDF at Bahad 4 var blitt inntatt og tapt. Hamasmilitante rykket mot kibbutzen men ble beseiret av væpnede sivile, hvorav noen offiserer ikke i tjeneste. Kampene i kibbutz Zikim fortsatte hele dagen.

Kampene på stranden den 7. oktober var første gangen panservognen Eitan AFV ble satt inn i kamp. Panservognene skulle først settes i tjeneste i 2024. Nahalbrigadens team som kjørte Eitan kom opp i en fart på 120 km/t på Hovedvei 6, og ble den første israelske enhet som kom til unnsetning på stranden. De drepte mange militante på stranden og kom deretter andre enheter til unnsetning. Den vellykkede innsatsen fikk Tamir Yada'i, leder av IDFs bakkestyrkekommando, til å integrere Eitan-panservognen i invasjonsplanene for Gazastripen.

Etterfølgende kamper
--------------------

Om morgenen 8. oktober drepte 916. patruljeskvadron fem Hamas-militante på Zikimstranden.

Den 10. oktober angrep Hamas byen Ashkelon med raketter etter å ha gitt de sivile et 90 minutters forvarsel, og kjempet mot israelske styrker. Samme dag hevdet IDFs offisielle hebraiske Twitter-konto at styrker fra 17. bataljon hadde kjempet mot Hamasstyrker i strandområdet ved Zikim, og drept fire mann. Ifølge France 24 syntes en video å vise at israelske soldater skjøt fire palestinske menn som forsøkte å overgi seg. France 24 sa at dronebildene ikke viste klart synlige våpen, men at bildene var uskarpe. Hendelsen ble geolokalisert av Al Jazeera English til et område omlag en kilometer sørvest for Bahad 4.

Fra 10. til 11. oktober hevdet Hamas å ha sendt flere styrker til Zikim-Ashkelon-aksen.

Den 11. oktober hevdet Israels forsvar å ha drept åtte Hamas-militante i Zikim.

Den 13. oktober tvang et mistenkt sikkerhetsbrudd Zikim-beboere til å trekke innendørs. Israel National News meldte etterpå at en militant var blitt drept på stranden av Israels forsvar.

Den 16. oktober refererte Institute for the Study of War meldinger om at to militante fra Gazastripen hadde infiltrert kysten vest for Zikim, men så blitt drept fra et israelsk helikopter.

Israelske myndigheter utsendte infiltrasjonsadvarsel for Zikim 24. oktober etter at forsvaret hadde kjempet mot en gruppe Hamas-militante som prøvde å nå Israel sjøveien. Forsvaret sa at de fortsatt finkjemmet området etter militante som kunne være igjen etter de innledende kampene.

Referanser
----------

1. 1 2  «What happened in Israel? A breakdown of how Hamas attack unfolded». *Al Jazeera* **(engelsk)**. Arkivert fra originalen 10. oktober 2023. Besøkt 11. oktober 2023.
2. ↑  «Videos show new details on how Hamas launched surprise assault on Israel». *CNN* **(engelsk)**. 9. oktober 2023. Arkivert fra originalen 10. oktober 2023. Besøkt 11. oktober 2023.
3. ↑  «Israel’s First 24 Hours Under Attack: ‘We Are Going to Die’». *The Wall Street Journal* **(engelsk)**. 8. oktober 2023. Arkivert fra originalen 11. oktober 2023. Besøkt 11. oktober 2023.
4. ↑  «A Handful of Israeli Officers Saved 90 New Recruits From Hamas Terrorists. They Paid With Their Lives». *Haaretz* **(engelsk)**.
5. ↑  «Eyewitness account: 'Kobi and the squad saved the kibbutz'». *Arutz Sheva*. Arkivert fra originalen 11. oktober 2023. Besøkt 11. oktober 2023.
6. ↑  «טבילת האש הראשונה: נגמ"ש "האיתן" חיסל מחבלים בחוף זיקים» **(hebraisk)**. Walla! News. 18. oktober 2023. Arkivert fra originalen 19. oktober 2023. Besøkt 20. oktober 2023.
7. ↑  Fabian, Emanuel. «Navy says it killed 5 terrorists hiding on Zikim beach». *The Times of Israel* **(engelsk)**. Arkivert fra originalen 11. oktober 2023. Besøkt 11. oktober 2023.
8. ↑  manniefabian. «Hof Ashkelon Regional Council says security forces battling Palestinian terrorists near Zikim.» (Tweet) **(engelsk)**. Besøkt 11. oktober 2023.  Mangler eller tom `|date=` (hjelp)
9. 1 2  «Resistance reinforces forces in Israel's southern settlements». *The Cradle* **(engelsk)**. Arkivert fra originalen 25. august 2023. Besøkt 18. oktober 2023.
10. ↑  «Israeli army tweets video that appears to show soldiers shooting Palestinians who surrendered». *The Observers - France 24* **(engelsk)**. 13. oktober 2023. Arkivert fra originalen 16. oktober 2023. Besøkt 18. oktober 2023.
11. ↑  «Al Jazeera English on X». Al Jazeera English. 13. oktober 2023. Arkivert fra originalen 22. oktober 2023. Besøkt 20. oktober 2023.
12. ↑  @AlArabiya\_Brk (11. oktober 2023). «مراسل العربية: الجيش الإسرائيلي يقول إنه قتل 8 من مسلحي حماس في زيكيم». *(tweet)* **(arabisk)**. Arkivert fra originalen 17. oktober 2023. Besøkt 11. oktober 2023.
13. ↑  «Residents of Zikim near Gaza given ‘all clear’ after suspected security incident». *The Times of Israel* **(engelsk)**. Arkivert fra originalen 17. oktober 2023. Besøkt 18. oktober 2023.
14. ↑  «IDF soldiers eliminated a terrorist on Zikim beach». Israel National News. 13. oktober 2023. Arkivert fra originalen 19. oktober 2023. Besøkt 20. oktober 2023.
15. ↑  «Iran Update, 17. oktober 2023». Institute for the Study of War. 17. oktober 2023. Arkivert fra originalen 19. oktober 2023. Besøkt 20. oktober 2023.
16. ↑  «Fresh infiltration alarm sounds in Zikim after sea-borne attack». *Times of Israel*. 24. oktober 2023.